Першы буйны горад. Сюды абавязкова трэба завітаць. Тут самыя танныя і якасныя вырабы са срэбра. Цэнтральныя вуліцы даволі зялёныя і дагледжаныя. Побач з пяціпавярховікамі савецкага ўзору месцяцца і сучасныя будынкі. Тут ёсць і мячэці, і праваслаўная царква, і каталіцкі храм. Шмат помнікаў і выяў маці Тэрэзы. Яна была албанкай, таму мясцовыя жыхары гэтым вельмі ганарацца.